Δήμος Μετεώρων

Ο Δήμος Μετεώρων (πρώην Δήμος Καλαμπάκας) είναι πρωτοβάθμιος οργανισμός τοπικής αυτοδιοίκησης της περιφέρειας Θεσσαλίας με έδρα την Καλαμπάκα. Αποτελείται από οκτώ Δημοτικές Ενότητες και έχοντας συνολική έκταση 1658,751 τ.χλμ., αποτελεί το δεύτερο μεγαλύτερο σε έκταση δήμο της Ελλάδας. Ο μόνιμος πληθυσμός του Δήμου στην απογραφή του 2021 ήταν 19.724 κάτοικοι.Βρίσκεται στο βόρειο τμήμα της Περιφερειακής Ενότητας Τρικάλων και συνορεύει στα νότια με το Δήμο Πύλης και το Δήμο Τρικκαίων, στα ανατολικά με το Δήμο Ελασσόνας, στα βόρεια με τους δήμους Δεσκάτης και Γρεβενών της Περιφέρειας Δυτικής Μακεδονίας και στα δυτικά με τους δήμους Μετσόβου και Βορείων Τζουμέρκων της Περιφέρειας Ηπείρου.

 Ο Δήμος Καλαμπάκας συστάθηκε το 1946 με την αναγνώριση σε Δήμο της πρώην Κοινότητας Καλαμπάκας. Περιελάμβανε, εκτός της Καλαμπάκας που ήταν η έδρα του Δήμου, τους οικισμούς Βιτουμάς, Μονή Βιτουμά, Μονή Αγίας Τριάδας και Μονή Αγίου Στεφάνου. Το 1953 στο Δήμο ενσωματώθηκε και ο οικισμός Αγία Παρασκευή. Κύριο λήμμα: Δήμος Καλαμπάκας (πρόγραμμα Καποδίστριας) Το 1999 ο Δήμος Καλαμπάκας μετασχηματίστηκε με βάση τα προβλεπόμενα στο Σχέδιο Καποδίστριας. Ο νέος Δήμος είχε έδρα την Καλαμπάκα και αποτελούνταν από τον παλαιό Δήμο Καλαμπάκας καθώς και τις πρώην Κοινότητες Αύρας, Βλαχάβας, Διάβας, Καστρακίου, Κρύας Βρύσης, Μεγάλης Κερασέας, Ορθοβουνίου και Σαρακήνας.Συνόρευε στα βόρεια με το Δήμο Χασίων, στα δυτικά με τους Δήμους Μαλακασίου, Καστανιάς και Κλεινοβού, στα νότια με τους Δήμους Φαλώρειας και Βασιλικής και στα ανατολικά με τους Δήμους Τυμφαίων και Παραληθαίων. Ο Δήμος περιελάμβανε εννέα δημοτικά (από το 2006 τοπικά) διαμερίσματα από τα οποία το ένα ήταν αστικό (το δημοτικό/τοπικό διαμέρισμα Καλαμπάκας) και τα υπόλοιπα αγροτικά. Η συνολική έκταση του Δήμου ήταν 277,087 τ.χλμ. ενώ το μέσο σταθμικό υψόμετρο ήταν 275 μέτρα. Ο μόνιμος πληθυσμός του Δήμου Καλαμπάκας στην απογραφή του 2001 ήταν 11.347 κάτοικοι.Ο Δήμος περιελάμβανε τα εξής δημοτικά/τοπικά διαμερίσματα και οικισμούς: Οι οικισμοί Μονή Αγίας Τριάδος, Μονή Αγίου Στεφάνου, Μονή Βιτουμά, Μονή Βαρλαάμ και Μονή Μεταμορφώσεως καταργήθηκαν το 2001. Το 2011 ο Δήμος Καλαμπάκας μετασχηματίστηκε εκ νέου με βάση τα προβλεπόμενα στο Σχέδιο Καλλικράτης. Ο νέος Δήμος Καλαμπάκας έχει έδρα την Καλαμπάκα και προέκυψε από τη συνένωση του πρώην (καποδιστριακού) Δήμου Καλαμπάκας με τους πρώην Δήμους Βασιλικής, Καστανιάς, Κλεινοβού, Μαλακασίου, Τυμφαίων, Χασίων και την πρώην Κοινότητα Ασπροποτάμου. Στις 19 Ιουλίου 2018, ο Δήμος Καλαμπάκας μετονομάστηκε σε Δήμο Μετεώρων. Ο Δήμος Μετεώρων αποτελείται από οκτώ δημοτικές ενότητες οι οποίες αντιστοιχούν στους επτά συγχωνευθέντες δήμους και κοινότητα του προγράμματος Καποδίστριας. Κάθε δημοτική ενότητα διαιρείται σε κοινότητες οι οποίες αντιστοιχούν στα διαμερίσματα των καταργηθέντων οργανισμών τοπικής αυτοδιοίκησης. Οι σημερινές κοινότητες του Δήμου ήταν αυτόνομες κοινότητες και δήμοι πριν την εφαρμογή του προγράμματος Καποδίστριας. Η Δημοτική Ενότητα Καλαμπάκας αντιστοιχεί στον Δήμο Καλαμπάκας του σχεδίου Καποδίστριας. Βρίσκεται στο βορειοδυτικότερο σημείο του θεσσαλικού κάμπου, καταλαμβάνει έκταση 277,087 τ.χλμ. και είχε μόνιμο πληθυσμό 12.000 κατοίκων στην απογραφή του 2011. Στα όριά της εντοπίζονται τα Μετέωρα.Περιλαμβάνει τις παρακάτω κοινότητες και οικισμούς: Η Δημοτική Ενότητα Ασπροποτάμου αντιστοιχεί στην Κοινότητα Ασπροποτάμου του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές της νότιας Πίνδου σε μέσο σταθμικό υψόμετρο 1.087 μέτρων. Αποτελείται από 8 κοινότητες, καταλαμβάνει έκταση 298,173 τ.χλμ. και είχε μόνιμο πληθυσμό 419 κατοίκων στην απογραφή του 2011. Έδρα της Δημοτικής Ενότητας Ασπροποτάμου είναι η Καλλιρρόη αν και κατά τους χειμερινούς μήνες οι διοικητικές της υπηρεσίες στεγάζονται στην πόλη των Τρικάλων. Περιλαμβάνει τις παρακάτω κοινότητες και οικισμούς: Η Δημοτική Ενότητα Βασιλικής αντιστοιχεί στον Δήμο Βασιλικής του σχεδίου Καποδίστριας. Είναι κατά βάση αγροτική και πεδινή με μέσο σταθμικό υψόμετρο 162 μέτρων. Αποτελείται από 3 κοινότητες, καταλαμβάνει έκταση 41,858 τ.χλμ. και είχε μόνιμο πληθυσμό 2.200 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Βασιλικής στεγάζονται στη Βασιλική.Περιλαμβάνει τις παρακάτω κοινότητες και οικισμούς: Η Δημοτική Ενότητα Καστανιάς αντιστοιχεί στον Δήμο Καστανιάς του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές της νότιας Πίνδου, σε μέσο σταθμικό υψόμετρο 750 μέτρων. Αποτελείται από 5 κοινότητες, καταλαμβάνει έκταση 149,705 τ.χλμ. και είχε μόνιμο πληθυσμό 868 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Καστανιάς στεγάζονται στο Μηλότοπο.Περιλαμβάνει τις παρακάτω κοινότητες και οικισμούς: Η Δημοτική Ενότητα Κλεινοβού αντιστοιχεί στον Δήμο Κλεινοβού του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές της νότιας Πίνδου, σε μέσο σταθμικό υψόμετρο 793 μέτρων. Αποτελείται από 6 κοινότητες, καταλαμβάνει έκταση 181,389 τ.χλμ. και είχε μόνιμο πληθυσμό 1.345 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Κλεινοβού στεγάζονται στα Αμπέλια.Περιλαμβάνει τις παρακάτω κοινότητες και οικισμούς: Η Δημοτική Ενότητα Μαλακασίου αντιστοιχεί στον Δήμο Μαλακασίου του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές της νότιας Πίνδου, σε μέσο σταθμικό υψόμετρο 823 μέτρων. Αποτελείται από 5 κοινότητες, καταλαμβάνει έκταση 157,458 τ.χλμ. και είχε μόνιμο πληθυσμό 1.000 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Μαλακασίου στεγάζονται στην Παναγία.Περιλαμβάνει τις παρακάτω κοινότητες και οικισμούς: Η Δημοτική Ενότητα Τυμφαίων αντιστοιχεί στον Δήμο Τυμφαίων του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές των Αντιχασίων, σε μέσο σταθμικό υψόμετρο 841 μέτρων. Αποτελείται από 7 κοινότητες, καταλαμβάνει έκταση 262,386 τ.χλμ. και είχε μόνιμο πληθυσμό 1.298 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Τυμφαίων στεγάζονται στον Κονισκό.Περιλαμβάνει τις παρακάτω κοινότητες και οικισμούς: Η Δημοτική Ενότητα Χασίων αντιστοιχεί στον Δήμο Χασίων Τρικάλων του σχεδίου Καποδίστριας. Είναι κατά βάση αγροτική και ορεινή με μέσο σταθμικό υψόμετρο 577 μέτρων. Αποτελείται από 8 κοινότητες, καταλαμβάνει έκταση 291,920 τ.χλμ. και είχε μόνιμο πληθυσμό 2.861 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Χασίων στεγάζονται στη θέση 11.500 της κοινότητας Αγιοφύλλου.Περιλαμβάνει τις παρακάτω κοινότητες και οικισμούς: Αιρετοί Δήμαρχοι Καλαμπάκας διετέλεσαν οι εξής: Στις δημοτικές εκλογές του 2019, η συμμετοχή των πολιτών στα 98 εκλογικά τμήματα του Δήμου Μετεώρων ανήλθε στο 57,04% για τον πρώτο γύρο και στο 43,95% για τον δεύτερο γύρο. Δήμαρχος του Δήμου Μετεώρων αναδείχθηκε ο Θεόδωρος Αλέκος που επικράτησε στον δεύτερο γύρο συγκεντρώνοντας ποσοστό 56,14%. Δήμος Καλαμπάκας Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Ε.Ε.Τ.Α.Α. - Διοικητικές μεταβολές Δήμου Καλαμπάκας. eetaa.gr. Ανακτήθηκε: 19/12/2017.